Številka: 1004-120/2021-1

Datum: 14.9.2021

Na podlagi 25. člena Zakona o delovnih razmerjih (ZDR – 1) (Uradni list RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) in 34. člena Zakona o javnih uslužbencih (Uradni list RS, št. 63/07 – ZJU-UPB3 in 65/08, s spremembami in dopolnitvami) **Finančna uprava RS** objavlja dve prosti strokovno tehnični delovni mesti**:**

**na Finančnem uradu Novo mesto**

**1. POSLOVNI SEKRETAR V - II**

Osnovni plačni razred delovnega mesta je 20. plačni razred, to je 927,82 EUR bruto.

***Pogoji za zasedbo delovnega mesta:***

* najmanj srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/ srednja splošna izobrazba.
* 4 mesece delovnih izkušenj.

***Kratek opis nalog:***

* koordiniranje poslovnih stikov,
* vodenje evidenc,
* sodelovanje pri internem usklajevanju organizacijskih enot,
* evidentiranje in urejanje dokumentarnega gradiva,
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

**na Finančnem uradu Postojna**

Osnovni plačni razred delovnega mesta je 20. plačni razred, to je 927,82 EUR bruto.

**2. ADMINISTRATOR V** v Službi za splošne zadeve

***Pogoji za zasedbo delovnega mesta:***

* najmanj srednje tehniško in drugo strokovno izobraževanje/srednja strokovna izobrazba oziroma srednje splošno izobraževanje/ srednja splošna izobrazba.

***Kratek opis nalog:***

* izvajanje nalog pisarniškega poslovanja,
* administriranje baz podatkov,
* opravljanje zahtevnejših administrativnih del,
* sodelovanje pri izvajanju enostavnejših opravil,
* opravljanje organizacijsko tehnične naloge,
* vodenje evidence z delovnega področja,
* opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

Z izbranima kandidatoma bo sklenjena pogodba o zaposlitvi za nedoločen in polni delovni čas iz naslova popolnitve delovnega časa dveh invalidnih oseb.

**K prijavi morajo kandidati priložiti:**

* izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
* izjavo z opisom delovnih izkušenj, iz katere je razvidno izpolnjevanje pogoja glede zahtevanih delovnih izkušenj (za delovno mesto pod zap. št. 1).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Prijavo pošljite **v 8 dneh** od objave na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom.

**Prijave se pošljejo na naslov:**

* + pod zap. št. 1: FURS, FU Novo mesto, Kandijska cesta 21, 8000 Novo mesto ali na nm.fu@gov.si,
	+ pod zap. št. 2: FURS, FU Postojna, Tržaška cesta 1, 6230 postojna ali na po.fu@gov.si.

**Za dodatne informacije o vsebini dela se lahko obrnete:**

* pod zap. št. 1: Damjan Žalec, tel.: 07/371-9612,
* pod zap. št. 2: Martina Brezic, tel.: 05/700-1650.

Kandidati bodo o izbiri pisno obveščeni najkasneje v roku 8 dni po opravljeni izbiri.

Za dodatne informacije o formalni izvedbi izbirnega postopka se lahko obrnete na Špelo Povše, tel.: 01/478-2728.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Pripravila:

Špela Povše

Višji svetovalec I

 Andrej Verhovnik Marovšek, direktor urada

Poslati:

* objava na portal GOV.SI,
* objava na Zavodu RS za zaposlovanje.

Priloga:

- Vloga za zaposlitev